钦定古今图书集成/历象汇编/历法典/第053卷 > 图
## 钦定古今图书集成/历象汇编/历法典/第053卷 > 图

假如乙为句陈大星其黄道经于崇祯元年为八十三度二十五分二十七秒黄道纬六十六度○二分当用第二图推本星距赤道之纬度法以星距黄道之丙辛〈六十六度○二分〉加于黄道距赤之壬辛，〈二十三度二十一分三十○秒〉得丙壬弧八十九度

二十三分三十○秒。其正弦丙庚九九九九七。今欲
推己庚线：

己庚者，子丑弧之正弦，子丑者，星距等圈近赤之弧。

法以黄道距赤之丑、寅。

二十三度三十一分三十○秒。

减星距黄道之子，寅。〈六十六度○二分〉得丑子弧四十二度
三十○分三十○秒。其正弦己庚六七五六九。以减
丙庚馀丙己三二四二八，半之，得丙戊弦一六一一
四。又勾陈黄道经度，甲乙八十三度二十五分二十
七秒。以减全数十万。〈一率〉存乙丙六五八。〈二率〉以乘丙戊
弦：〈三率〉得一○六，为“丙丁弦。”〈四率〉也。次以一○六减丙庚
正弦，得丁庚九九八九一。其弧八十七度一十九分，
为勾陈大星距赤道之度。其比例，甲丙与乙丙，若戊
丙与丙丁也。更之甲丙与戊丙，若乙丙与丙丁。〈几何六卷
四〉

算恒星赤道纬度，以右法为例，若各星躔度不同，即
加减法亦异。今为六图，略率论次如左：